**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 21-Ի N 1666-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՈՒՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Առարկության, առաջարկության հեղինակը (առարկության, առաջարկության ստացման ամսաթիվը)** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| **1** | **2** | **3** | 4 |
| **1.ՀՀ կադաստրի կոմիտե** | Դիտողություններ և առաջարկություններ չկան: |  |  |
| **2.ՀՀ քաղաքաշինական կոմիտե** | 1. Լրամշակել նախագծի 1-ին կետի 2-րդ ենթակետում «անձի ինքնուրույն կենսաապահովման բացակայությամբ պայմանավորված մեկ այլ անձի հոգածության տակ լինելը» սահմանումը՝ ՀՀ քաղաքացիական օրենսգրքի 37-րդ հոդվածի համատեքստում:
 | Ընդունվել է | Եզրույթն ամբողջությամբ հանվել է։ |
|  | 1. Նախագծի 1-ին կետի 3-րդ ենթակետում «Վկայագիր ստացած անձի կողմից սեփականաշնորհված ժամանակավոր կացարանը պետության նվիրելու վերաբերյալ Պետական գույքի կառավարման կոմիտե դիմում ներկայացնելու դեպքում Հայաստանի Հանրապետության կողմից այն համարվում է ընդունված սեփականության իրավունքով» սահմանումը հանել կամ լրամշակել, քանի որ միայն դիմումը սեփականության իրավունքի փոխանցման հիմք չի կարող հանդիսանալ:
 | Ընդունվել է | Խմբագրվել է ըստ Պետական գույքի կառավարման կոմիտեի ներկայացված առաջարկի։ |
|  | 1. Նախագծի համարակալումը համապատասխանեցնել «Նորմատիվ իրավական ակտերի մասին» օրենքի 14-րդ հոդվածի պահանջներին:
 | Ընդունվել է | Խմբագրվել է |
| **3.Ոստիկանություն** | 1.Նախագծի 1-ին կետի 3-րդ ենթակետում էլեկտրոնային բառն առաջարկվում է փոխարինել բնակչության պետական ռեգիստրի բառերով, քանի որ ստուգման ենթակա տվյալներն առակ են բնակչության պետական ռեգիստրում։ | Ընդունվել է | Նշվել է բնակչության պետական ռեգիստր։ |
|  | 2.Նախագծի 1-ին կետի 2-րդ ենթակետի 2.2-րդ թիվն առաջարկվում է փոխարինել 2.1-ով, քանի որ որոշման հավելվածում 2.1-ին կետ չկա։  | Ընդունվել է  | Խմբագրվել է |
|  | 3. Նախագիծը համապատասխանեցնել «Նորմատիվ իրավական ակտերի մասին» ՀՀ օրենքի 14-րդ հոդվածին: | Ընդունվել է  | Խմբագրվել է |
| **4.Պետական գույքի կառավարման կոմիտե** | 1. Նկատի ունենալով, որ Նախագծով նախատեսվում է նաև լրացում կատարել հիմնական նորմատիվ իրավական ակտում, ուստի Նախագծի 1-ին կետի «փոփոխությունները» բառից հետո անհրաժեշտ է լրացնել «և լրացումները» բառերը։
 | Ընդունվել է | Լրացվել է |
|  | 2.Նախագծի 1-ին կետի 1-ին ենթակետի «ենթակետը» և «ենթակետով» բառերը փոխարինել համապատասխանաբար «պարբերությունը» և «պարբերությունով» բառերով՝ հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջները։ | Չի ընդունվել | «գ» և «ա» հանդիսանում են ենթակետ և ոչ թե պարբերություն՝ համաձայն Նորմատիվ իրավական ակտերի 14-րդ հոդվածի։ |
|  | 3.Նախագծի 1-ին կետի 2-րդ և 3-րդ ենթակետերում համապատասխանաբար «Ընտանեկան» և «Կադաստրի» բառերից առաջ ավելացնել «Հայաստանի Հանրապետության» բառերը։ | Չի ընդունվել | Նախագիծը համապատասխանում է Նորմատիվ իրավական ակտերի մասին օրենքի 18-րդ հոդվածին և Պետական կառավարման համակարգի մասին օրենքի 4-րդ հոդվածին |
|  | 4.Նախագծով նախատեսվող հիմնական նորմատիվ իրավական ակտի 38-րդ կետի փոփոխությունը բովանդակային առումով հստակեցման կարիք ունի, մասնավորապես՝ անհասկանալի է «կացարանը պետության նվիրատվության պայմանագրի և հանձնման-ընդունման ակտի պատճենները» ձևակերպումը։ | Ընդունվել է | Խմբագրական շտկում է կատարվել |
|  | 5.Նախագծով նախատեսել նոր դրույթ՝ միասնական տեղեկանքը, անշարժ գույքի նկատմամբ իրավունքների պետական գրանցման վկայականը, անշարժ գույքի նկատմամբ պարտավորությունների առկայության վերաբերյալ տեղեկանքը, ինչպես նաև համապատասխան բնակարանի սեփականատեր հանդիսացող քաղաքացիների անձնագրերի կամ նույնականացման քարտի պատճենները որպես պարտադիր պահանջ դիմումին կից ներկայացնելու մասին։ | Ընդունվել է | Նախագծում լրացվել է |
|  | 6.Նախագծի 1-ին կետի 5-րդ (իրականում պետք է լինի 6-րդ) ենթակետով նախատեսվող փոփոխության 1-ին նախադասությունը ուղղակիորեն չի բխում օրենսդրական իրավակարգավորումներից, քանի որ քաղաքացու կողմից Պետական գույքի կառավարման կոմիտեին դիմում ներկայացնելը չի կարող անշարժ գույքի նկատմամբ սեփականության իրավունքի փոխանցման հիմք հանդիսանալ, ուստի առաջարկում ենք.Որոշման հավելվածի 39-րդ կետը շարադրել հետևյալ խմբագրությամբ.«39. Վկայագիր ստացած անձի կողմից սեփականաշնորհված ժամանակավոր կացարանը պետությանը նվիրելու վերաբերյալ Պետական գույքի կառավարման կոմիտե դիմում (առաջարկ) ներկայացնելու դեպքում` այդ դիմումը (առաջարկը) համարվում է ընդունված: Կոմիտեն 25 աշխատանքային օրվա ընթացքում դիմողի հետ կնքում է այդ կացարանը Հայաստանի Հանրապետությանը նվիրելու մասին պայմանագիր՝ սահմանված կարգով իրականացնելով պայմանագրի նոտարարական վավերացման և գույքային իրավունքների պետական գրանցման հետ կապված ծախսերը՝ իր միջոցների հաշվին։»։Միաժամանակ առաջարկում ենք Նախագիծը համապատասխանեցնել «Նորմատիվ իրավական ակտերի մասին» ՀՀ օրենքի 14-րդ հոդվածին: | Ընդունվել է | Բացառությամբ ժամեկտի։ Նման խմագրումը պայմանավորված է հենց ժամկետով, այսինքն Կառավարության անհատական որոշման ընդունումը տևական է (1-2 ամիս), ինչը բազմաթիվ խնդիրներ է առաջացնում վաճառողների հետ և դատական գործերի առաջացման վտանգ է ստեղծում։ Ուստի խմբագրման նպատակը ոչ միայն Պետական գույքի կառավարման կոմիտեի կողմից իրականացվելիք գործողությունները նվազեցնելն է, այլ հատկապես հնարավորինս արագ ժամկետում շահառուի հետ նվիրատվության պայմանագրի կնքումը։ |
| **5. Աշխատանքի և սոցիալական հարցերի նախարարություն** | Դիտողություններ և առաջարկություններ չկան: |  |  |
| **6. Ֆինանսերի նախարարություն** | Դիտողություններ և առաջարկություններ չկան: |  |  |
| **7.Արդարադատության նախարարություն** | 1. «Հայաստանի Հանրապետության կառավարության 2019 թվականի նոյեմբերի 21-ի թիվ N 1666-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրից և 1-ին կետից անհրաժեշտ է հանել «թիվ» բառը:
 | Ընդունվել է | Խմբագրվել է |
|  | 2.Նախագծի 1-ին կետի 2-րդ ենթակետով լրացվող նոր 2.1 կետի «գ» ենթակետում որպես բնակարանների գնման վկայագրերի տրամադրման շրջանակներում Ադրբեջանի Հանրապետությունից բռնագաղթած ընտանիքի կազմը՝ որպես մեկ միասնական ընտանիք որոշելու չափանիշ նախատեսվում է համատեղ տնտեսություն վարելը (միևնույն հասցեում փաստացի միասին բնակվելը, միասնական խոհանոցից կամ սանհանգույցից օգտվելը, անձի ինքնուրույն կենսաապահովման բացակայությամբ պայմանավորված մեկ այլ անձի հոգածության տակ լինելը, համատեղ կոմունալ վճարումներ իրականացնելը):«Նորմատիվ իրավական ակտերի մասին» օրենքի 16-րդ հոդվածի 1-ին մասի 2-րդ կետի համաձայն՝ նորմատիվ իրավական ակտում նորմի կիրառման համար թվարկված բոլոր պայմանների առկայությունը պարտադիր է, եթե իրավական ակտում` նշված նորմի կիրառումը պայմանավորված է ***միայն ստորակետերով բաժանված պայմաններով***:Վերոգրյալից պարզ է դառնում, որ Նախագծի 2-րդ կետով լրացվող նոր 2.1 կետի «գ» ենթակետի իմաստով՝ համատեղ տնտեսություն վարելը ենթադրում է Նախագծի հիշյալ ենթակետում ***փակագծերում նշված պայմանների միաժամանակյա առկայությունը:***Այս առումով գտնում ենք, որ Նախագծի հիշյալ ենթակետը ունի խմբագրման կարիք, քանի որ մեր կարծիքով միևնույն հասցեում փաստացի միասին բնակվելու պայմանի տրամաբանությունից բխում է, որ հիշյալ անձինք օգտվելու են միասնական խոհանոցից կամ սանհանգույցից, ուստի միասնական խոհանոցից կամ սանհանգույցից օգտվելը որպես առանձին պայման սահմանելու անհրաժեշտությունը բացակայում է: Բացի այդ, հիշյալ ենթակետում խնդրահարույց է նաև ***ընտանիքի բոլոր անդամների կողմից*** համատեղ կոմունալ վճարումներ իրականացնելը՝ որպես համատեղ տնտեսության վարման համար պարտադիր պայման սահմանելը: | Ընդունվել է մասնակի | Ստորակետերը խմբագրվել են, պայմանները տարանջատվել են կամ շաղկապով։Փաստացի բնակության խնդիր ծագում է այն ժամանակ և ընտանիքի անդամները թեև բնակվում են երկու տարբեր սենյակներում, սակայն համատեղ տնտեսություն են վարում, ուստի մյուս մասերով առաջարկը չի ընդունվել։ |
|  | 1. Նախագծի ամբողջ տեքստում «նվիրելու մասին պայմանագիր» բառերն անհրաժեշտ է փոխարինել «նվիրատվության պայմանագիր» բառերով՝ հիմք ընդունելով Հայաստանի Հանրապետության քաղաքացիական օրենսգրքի 594-րդ հոդվածի դրույթները:
 | Չի ընդունվել | Քաղաքացիական օրենսգքրից բխում է, որ նվիրատվության պայմանագիրը հենց նվիրելու մասին պայմանագիրն է (տես 594-րդ հոդված)։ Այս բառին է նախընտրություն է տրվել պայմանավորված նախադասության շարահյուսական տրամաբանությունը պահպանելու համար միայն, որից բովանդակությունը չի փոխվում և տերմինի տարընթերցումը ևս բացակայում է։ |
|  | 1. Նախագծի 1-ին կետի 8-րդ ենթակետում «առկայության» բառն առաջարկում ենք փոխարինել «բացակայության» բառով:
 | Ընդունվել է | Խմբագրվել է |
|  | 1. Նախագծի 1-ին կետի 9-րդ ենթակետում վկայակոչված ենթաօրենսդրական նորմատիվ իրավական ակտի անվանումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 17-րդ և 18-րդ հոդվածների դրույթներին:
 | Ընդունվել է | Խմբագրվել է |
|  | 1. Նախագծի 1-ին կետի 9-րդ ենթակետում Հայաստանի Հանրապետության կառավարության 2015 թվականի նոյեմբերի 21-ի N 1666-Ն որոշմամբ հաստատված հավելվածի 39-րդ կետին կատարված հղումն ունի պարզաբանման կարիք, քանի որ դրանով ծառայության կողմից համապատասխան վճարումներ կատարելու կարգին վերաբերող դրույթներ նախատեսված չեն:
 | Ընդունվել է | Խմբագրվել է |

.